Na osnovi članka 35. Statuta Zajednice športskih udruga Grada Varaždina, Izvršni odbor Zajednice športskih udruga Grada Varaždina, na 21. sjednici održanoj dana 13.09.2001. godine, utvrdio je

#                                                          P  R  A  V  I  L  N  I  K

##                                  O PRIZNANJIMA ZAJEDNICE ŠPORTSKIH UDRUGA

                                                         GRADA  VARAŽDINA

Članak 1.

Zajednica športskih udruga Grada Varaždina (u daljnjem tekstu ZŠUG Varaždina) organizira krajem svake godine dodjelu priznanja ZŠUG Varaždina, za aktivan rad i značajan doprinos razvoju športa, tjelesne i zdravstvene kulture na posebnoj priredbi pod nazivom «Proglašenje najboljih u sezoni».

Članak 2.

Priznanja Zajednice športskih udruga Grada Varaždina jesu:

-    Nagrada za životno djelo – Zajednice športskih udruga Grada Varaždina

-         Zlatna plaketa - Zajednice športskih udruga Grada Varaždina

-         Godišnja nagrada - Zajednice športskih udruga Grada Varaždina

-         Posebna nagrada - Zajednice športskih udruga Grada Varaždina

-         Diplome - Zajednice športskih udruga Grada Varaždina

Članak 3.

«Nagrada za životno djelo» - dodjeljuje se kao najviše priznanje pojedincu za športska dostignuća u dugogodišnjem radu na popularizaciji, unapređenju, podizanju kvalitete te promidžbi varaždinskog športa kroz najmanje 40 godina svog športskog djelovanja, bilo kao športaš, trener, športski djelatnik, sudac, športski animator, športski publicist, športski liječnik i sl.

-         da je dao izuzetni doprinos unapređenju, razvoju, popularizaciji i napredku varaždinskog športa u cjelini, a posebno sa naglaskom na neki od športova;

-         da je dao izuzetan doprinos u odgoju, razvoju i stvaranju mladih, kvalitetnih športaša, prvaka, rekreativaca, aktivnih sudionika na najvećim svjetskim športskim priredbama, Olimpijskim igrama, svjetskim i europskim prvenstvima;

-         da je dao izuzetan doprinos u razvoju, proširenju, osuvremenjivanju i napredku pojedinih područja športskog djelovanja u postizanju visokih rezultata;

-         da je dao izuzetan doprinos u unapređivanju kvalitetnog športa, izgradnji športskih objekata, športske medicine, športa mladih, športske publicistike i izdavačke djelatnosti na temu športa;

-         da je dao izuzetan doprinos u propagiranju varaždinskog športa na području cijele Hrvatske kao i van njenih granica;

-         dobitnik ove nagrade ne može biti mlađi od 60 godina;

-         godišnje se dodjeljuje 1 (jedna) ovakva nagrada;

-         nagrada se može u izuzetnim slučajevima dodjeliti i izvanredno i posmrtno.

Članak 4.

«Zlatna plaketa» - Zajednice športskih udruga grada Varaždina dodjeljuje se športskim, radnim i drugim udrugama, te pojedincima, športašima i športskim djelatnicima za:

-         dugogodišnji aktivni rad u organizaciji športa, tjelesne i zdravstvene kulture (više od 25 godina)

-         doprinos u unapređenju i promidžbi športa Varaždina u cjelini

-         doprinos u odgoju mladih generacija, aktivnih sudionika u tjelesnoj i zdravstvenoj kulturi

-         osobit doprinos za razvoj, proširenje i napredak pojedinih područja športskog djelovanja

-         doprinos u unapređenju kvalitetnog športa i vrhunskog športskog stvaralaštva

-         inicijative i inovacije koje doprinose razvoju športa, tjelesne i zdravstvene kulture, kao i publicističko stvaralaštvo, izdavačka djelatnost u športu

-         propagiranje varaždinskog športa na području cijele Hrvatske, kao  i van njenih granica.

-         Godišnje se dodjeljuje najviše do 5 (pet) «Zlatnih plaketa».

-         nagrada se može u izuzetnim prilikama dodjeliti izvanredno i posmrtno

-         dosadašnji dobitnici «Zlatne plakete» ne mogu je dobiti ponovno.

Članak 5.

«Godišnja nagrada» -  Zajednice športskih udruga Grada Varaždina dodjeljuje se za jednogodišnji uspješan rad u tri kategorije:

-         športski djelatnik

-         trener

-         nastavnik ili profesor TZK

Ova nagrada dodjeljuje se u svakoj od kategorija i to za:

-         izuzetne rezultate u radu postignute u protekloj godini

-         uspješnoj popularizaciji varaždinskog športa i športaša na največim športskim priredbama

-         postizanje izuzetnih rezultata u organizaciji rada kluba ili velikih športskih priredbi

-         postizanje izuzetnih rezultata u trenažnom procesu i odgoju novih reprezentativaca i vrhunskih športaša

-         postizanje izuzetnih rezultata na planu unpređenja i razvoja školskog športa

-         godišnje se dodjeljuje najviše po 1 (jedna) nagrada u svakoj kategoriji.

Članak 6.

«Posebna priznanja» - Zajednice športskih udruga Grada Varaždina mogu se dodjeliti svim subjektima koji sudjeluju u aktivnosti tjelesne i zdravstvene kulture te trenerskog i amaterskog športa, a koji nisu obuhvaćeni elementima za dodjelu «Nagrade za životno djelo», odnosno «Zlatne plakete» i «Diplome» Zajednice športskih udruga Grada Varaždina, kao što je to nagrada za fair play i slično.

-         Godišnje se dodjeljuje najviše do 3 (tri) ovakva priznanja.

-         Priznanja se može dijeliti i posmrtno

Članak 7.

«Diplome» - Zajednice športskih udruga grada Varaždina dodjeljuje se športskim, radnim i drugim udrugama i pojedincima za uspješno višegodišnje djelovanje i pomaganje tjelesne i zdravstvene kulture i športa u svim segmentima njenog djelovanja

-         ova nagrada dodjeljuje se za rad duži od 10 godina

-         nagrada se u principu uručuje u sredini iz koje je nagrađeni, odnosno na skupštini ili drugoj svečanoj sjednici nagrađenog kolektiva

-         godišnje se dodjeljuje najviše do 10 ovakvih nagrada

Članak 8.

Zajednica športskih udruga Grada Varaždina, te športski savezi, športska društva i klubovi-športske udruge-članovi ZŠUG Varaždina, predlažu kandidate za priznanja Zajednice športskih udruga Grada Varaždina iz redova športskih djelatnika, trenera, pedagoga tjelesne i zdravstvene kulture, športaša, športskih sudaca, športskih aktivista, športskih novinara, te športskih i drugih udruga, radnih organizacija i udruženja građana.

Članak 9.

Prijedlozi za priznanja Zajednice športskih udruga Grada Varaždina dostavljaju se pismeno Zajednici športskih udruga grada Varaždina, poštivajući rokovnik radnji i postupak utvrđen za tu prigodu. Povjerenstvo ZŠUG Varaždina, na osnovi prispjelih i obrazloženih prijedloga kandidata priznanja ZŠUG Varaždina, predlaže Izvršnom odboru Zajednice športskih udruga Grada Varaždina listu kandidata za pojedina priznanja Zajednice športskih udruga Grada Varaždina. Izvršni odbor Zajednice športskih udruga Grada Varaždina donosi konačnu odluku o priznanjima ZŠUG Varaždina.

Članak 10.

Za priznanja iz Članka 2. ovog Pravilnika Zajednica športskih udruga Grada Varaždina osigurava posebna namjenska sredstva iz kojih se financira, kako nabavka potrebnih priznanja tako i realizacija cjelokupnog programa vezanog za dodjelu istih.

Članak 11.

Priznanja Zajednice športskih udruga Grada Varaždina dodjeljuju se dobitnicima na prigodnoj završnoj manifestaciji: «Proglašenje najboljih u sezoni», krajem svake godine za proteklu godinu, a izuzetak su «Diplome».

Članak 12.

Izvršni odbor Zajednice športskih udruga Grada Varaždina jedini je nadležan za tumačenje odredaba ovog Pravilnika kao i za predlaganje izmjena, dopuna i promjena istog.

Članak 13.

Ovaj Pravilnik stupa na snagu danom donošenja. Stupanjem na snagu ovog Pravilnika prestaje važiti Pravilnik Športskog saveza Grada Varaždina donijet 09.11.1998. godine.

                                                                    Podpredsjednik Zajednice športskih

                                                                    udruga Grada Varaždina:

                                                                         Stanko Kežman dipl. oec.